Charlene Wittstock: Mode was my grootste uitdaging
JY LEES NOU Charlene Wittstock: Mode was my grootste uitdaging
Charlene se grootste uitdaging word een van haar beste eienskappe.
"Aan die begin was ek so onseker, ek het ander se raad en hulp verwelkom, maar nou het ek meer selfvertroue, ek waag meer en het my styl gevind," vertel sy aan Vogue. Iets wat natuurlik byna te moeilik is om te glo, aangesien sy een van die elegantste gaste by prins William en Catherine se troue in April was!
Gevra wat Chris Viljoen, SARIE se mode-direkteur, van Charlene se styl dink, sê hy: "Sy het 'n pragtige styl, maar ek dink sy sit soms in 'n mode-dilemma. Sy is in die wêreld se paparazzi se oë, en terselfdertyd moet sy protokol volg, die ontwerpers se klere dra en steeds haar eie smaak inbring. Dit kan soms uitdagend wees, maar sy kry dit baie goed reg!"